ai4bharat/Pralekha huggingface dataset:
आरोग्य आणि कुटुंब कल्याण मंत्रालय
भारताने एका दिवसात 8.3 लाखांहून अधिक इतक्या विक्रमी संख्येने चाचण्या केल्या
2.68 कोटींहून अधिक नमुने आज तपासण्यात आले
प्रति दहा लाख लोकांमध्ये चाचण्यांचे प्रमाण वाढून 19,453 इतके झाले
नवी दिल्ली, 13 ऑगस्ट 2020
एकाच दिवसात 8 लाखाहून अधिक चाचण्याचा महत्वाचा टप्पा पार करत भारताने गेल्या 24 तासांत 8,30,391 इतक्या विक्रमी संख्येने चाचण्या केल्या. टेस्ट, ट्रॅक , ट्रीट रणनीतीचा अवलंब करत दररोज 10 लाख चाचण्या करण्याची क्षमता प्राप्त करण्यासाठी भारत सज्ज झाला आहे.
कोविड -19 बाधित रुग्णांचा लवकर शोध घेऊन त्यांचे अलगीकरण करण्यासाठी पहिली महत्त्वाची पायरी म्हणून आक्रमक चाचण्या करण्याच्या केंद्र आणि राज्य / केंद्रशासित प्रदेश सरकारांच्या संकल्प आणि दृढनिश्चयामुळे भारत दररोज घेतल्या जाणार्या चाचण्यांची संख्या वेगाने वाढवत आहे. जुलै 2020 च्या पहिल्या आठवड्यात सुमारे 2.3 लाख इतके साप्ताहिक सरासरी दैनंदिन चाचण्याचे प्रमाण हिते, ते वाढून चालू आठवड्यात 6.3 लाखांहून अधिक झाले आहे.
गेल्या 24 तासांत 8 लाखाहून अधिक इतक्या विक्रमी चाचण्या झाल्या असून आतापर्यंत एकूण 2,68,45,688 कोटी चाचण्या करण्यात आल्या आहेत. प्रति दहा लाख लोकांमध्ये चाचणीचे प्रमाण वाढून 19453 इतके झाले आहे.
देशभरात चाचणी प्रयोगशाळांचा सातत्याने विस्तार झाल्यामुळे हे शक्य झाले आहे. जानेवारी 2020 मध्ये देशात केवळ एक प्रयोगशाळा होती, तर आज देशात 1433 प्रयोगशाळा असून सरकारी क्षेत्रात 947 आणि खासगी 486 प्रयोगशाळा आहेत. केंद्र आणि राज्य / केंद्रशासित प्रदेश सरकारांच्या समन्वित प्रयत्नाचा हा परिणाम आहे.
विविध प्रकारच्या प्रयोगशाळा पुढीलप्रमाणे –
- रिअल- टाईम आरटी पीसीआर चाचणी प्रयोगशाळा: 733 
- ट्रूनॅट आधारीत प्रयोगशाळा: 583 
- सीबीएनएएटी आधारीत प्रयोगशाळा: 117 
कोविड-19 संदर्भात कुठलीही अधिकृत आणि ताजी आकडेवारी/माहिती हवी असल्यास, तसेच काही मार्गदर्शक तत्वे अथवा सूचना बघायच्या असल्यास, कृपया खालील संकेतस्थळाला भेट द्यावी : https://www.mohfw.gov.in/.आणि @MoHFW_INDIA.
तांत्रिक गोष्टींच्या माहितीसाठी संपर्क साधायचा असल्यास, या ईमेल आय डी वर साधावा: technicalquery.covid19[at]gov[dot]in आणि इतर शंका/समस्यांसाठी ईमेल आयडी- ncov2019[at]gov[dot]in
कोविड19 संदर्भात इतर माहितीसाठी दूरध्वनी क्रमांक : +91-11-23978046 किंवा 1075 . सर्व राज्ये आणि केंद्रशासित प्रदेशांच्या हेल्पलाईन्सची यादी सोबत जोडली आहे. https://www.mohfw.gov.in/pdf/coronvavirushelplinenumber.pdf .
B.Gokhale/S.Kane/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 155
वाणिज्य आणि उदयोग मंत्रालय
भारतीय उत्पादनांसाठी परस्परांच्या बाजारपेठा उपलब्ध करुन देण्यावर वाणिज्यमंत्र्यांचा भर
नवी दिल्ली, 10 जून 2019
केंद्रीय वाणिज्य आणि उद्योग आणि रेल्वेमंत्री पियुष गोयल यांनी जपानमधल्या सुकुबा येथे जी-20 मंत्रीस्तरीय व्यापार परिषदेच्या पार्श्वभूमीवर अनेक देशांबरोबर द्विपक्षीय चर्चा केली. यजमान जपान तसेच अमेरिका, ब्रिटन, चीन, फ्रान्स, सिंगापूर, कोरिया, स्पेन, कॅनडा, युरोपीय संघटना, मॅक्सिको, सौदी अरेबिया, दक्षिण अफ्रिका, चीली आणि ऑस्ट्रेलिया या देशांबरोबर झालेल्या द्विपक्षीय बैठकीदरम्यान गोयल यांनी भारतीय उत्पादनांसाठी परस्परांच्या बाजारपेठा उपलब्ध करुन देण्याच्या उपलब्धतेवर भर दिला.
जागतिक व्यापार आणि गुंतवणूक मंदावणे ही चिंतेची बाब असून यामुळे आर्थिक विकास आणि रोजगार निर्मितीवर प्रतिकूल परिणाम होत आहे असे ते म्हणाले.
सर्वसमावेशक आणि विकासकेंद्री मुक्त व्यापार निर्मितीसाठी भारत कटिबद्ध असून शाश्वत विकास उदिृष्ट साध्य करणे आणि दारिद्रय निर्मूलन यावर देखील लक्ष केंद्रित करायला हवे असे वाणिज्य मंत्री म्हणाले.
डिजिटल तंत्रज्ञानामुळे सेवा हा विकासाचा महत्वपूर्ण घटक बनल्याचा पुनरुच्चार त्यांनी केला. सेवा क्षेत्रात मोठी गुंतवणूक होत असून त्याचा कुशल व्यावसायिकांनी लाभ उठवायला हवा असे ते म्हणाले. विकसनशील देशांमधल्या सूक्ष्म, लघु आणि मध्यम उद्योगाने प्राधान्याने बाजारपेठ उपलब्ध करुन देण्याची विनंती त्यांनी जी-20 देशांच्या प्रतिनिधींना केली. सूक्ष्म आणि लघु उद्योगांमुळे रोजगार निर्मितीला चालना मिळते असे ते म्हणाले.
व्यापार आणि डिजिटल अर्थव्यवस्थेबाबत वाणिज्यमंत्र्यांचे निवेदन पुढील लिंकवर उपलब्ध आहे-
https://g20trade-digital.go.jp/dl/Ministerial_Statement_on_Trade_and_Digital_Economy.pdf
M.Chopade/S.Kane/P.Malandkar
(Visitor Counter : 67
माहिती आणि प्रसारण मंत्रालय
सूर्यप्रकाश, बीच आणि समुद्रापेक्षा बरेच काही गोव्यात असून मी माझ्या चित्रपटांमधून ते मांडण्याचा प्रयत्न करत आहे: जितेंद्र शिकेरकर, इफ्फी 52 गोवा विभागातील चित्रपट "डिकोस्टा हाऊस" चे दिग्दर्शक
"कोकणी भाषा टिकावी यासाठी केवळ भाषेवरील प्रेमापोटी कोकणी चित्रपट तयार करत आहोत"
पणजी, 27 नोव्हेंबर 2021
तीन फरार गुन्हेगार आणि त्यांनी ओलीस ठेवलेले लोक यांच्यातील एका साहसी चकमकीची ही कथा आहे. डी'कोस्टा हाऊस हा गुन्हेगारी जगतावरील रहस्यमय चित्रपट असून उत्कंठा ताणून धरत तो प्रेक्षकांच्या हृदयाचे ठोके चुकवतो. गोव्यात आयोजित इफ्फी 52 मधील गोवा विभागातील हा चित्रपट आहे.
इफ्फी 52 दरम्यान दिग्दर्शक जितेंद्र शिकेरकर यांनी आज पत्रकार परिषदेत संवाद साधला. गोवा कनेक्शनबद्दल ते म्हणाले, “गोव्याचा अर्थ चांगला सूर्यप्रकाश , बीच आणि समुद्र असा नाही. गोव्यात अजून बरेच काही आहे; मी माझ्या चित्रपटातून हे चित्रण करण्याचा प्रयत्न करत आहे.” या पत्रकार परिषदेला निर्माते डॉ.प्रमोद साळगावकरही उपस्थित होते. .
या चित्रपटाचा इफ्फी 52 मध्ये वर्ल्ड प्रीमियर झाला. “हा आमच्यासाठी आनंदाचा क्षण आहे कारण आम्ही आमचा चित्रपटाचा इफ्फीसारख्या आंतरराष्ट्रीय व्यासपीठावर प्रदर्शित करू शकलो”,अशा भावना दिग्दर्शक शिकेरकर यांनी व्यक्त केल्या.
कोकणी चित्रपट तयार करणे म्हणजे आगीशी खेळण्यासारखे आहे, कारण त्यातून कमाई होत नाही, असे मत शिकेरकर यांनी व्यक्त केले. “आम्ही आमच्या भाषेच्या प्रेमापोटी कोकणी चित्रपट तयार करतो. कोकणी संस्कृती या चित्रपटांमधून दाखवली तरच कोकणी टिकेल आणि म्हणूनच आम्ही हे चित्रपट तयार करत आहोत. हा माझा पाचवा चित्रपट आहे आणि माझ्या एकाही निर्मात्याने या चित्रपटांतून एकही पैसा कमावलेला नाही, पण तरीही ते भाषेच्या प्रेमापोटी हे करत आहेत.”
जितेंद्र शिकेरकर यांना या क्षेत्रातील 18 वर्षांचा अनुभव आहे आणि यापूर्वीही ते इफ्फीमध्ये सहभागी झाले आहेत.Jaydevi PS/S.Kakade/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 160
वाणिज्य आणि उदयोग मंत्रालय
ई-वाणिज्य मंचांचे नियंत्रण आणि नियमन
नवी दिल्ली, 12 फेब्रुवारी 2021
सध्याच्या ई-कॉमर्स अर्थात ई वाणिज्य घडामोडीच्या नियंत्रण आणि नियमनासाठी विविध कायदे आणि नियमावली आहेत. नियामक ढाचा पुरवण्यासाठी स्पर्धात्मक कायदा 2002, स्पर्धेवर प्रतिकूल परिणाम करणाऱ्या प्रथा आणि पद्धतींना प्रतिबंध करतो. करारातील स्पर्धात्मकतेच्या विरोधातल्या कलम 3 च्या तरतुदी तसेच कलम चारच्या तरतुदी ई वाणिज्य मंचासाठीही लागू आहेत. थेट परदेशी गुंतवणूक असलेले ई वाणिज्य मंच आणि आस्थापने सध्या परकीय चलन व्यवस्थापन नियम 2019 नुसार नियंत्रित केले जातात.
ई-कॉमर्स कंपन्याविरोधात अखिल भारतीय व्यापारी महासंघाने दिलेले निविदन सरकारला प्राप्त झाले आहे. परकीय चलन व्यवस्थापन कायदा 1999 नुसार चौकशीबाबतचे अधिकार सक्तवसुली संचालनालयाकडे असून त्यांनी याबाबत तपास सुरु केला आहे.ॲमेझोन आणि फ्लीपकार्ट यासारख्या ई वाणिज्य मंचाकडून केल्या जाणाऱ्या खरेदीसाठी कॅश बॅक आणि सवलत देऊ करण्यासाठी बँकांनी स्वीकारलेल्या कथित पक्षपाती प्रथाबाबत सीएआयटी कडून प्राप्त झालेल्या तक्रारीच्या आधारावर भारतीय स्पर्धात्मकता आयोगही यात लक्ष घालत आहे.
आदित्य बिर्ला फॅशन आणि रिटेल आणि फ्लीपकार्ट यांच्यात झालेल्या कराराबाबत थेट परकीय गुंतवणुकीचा भंग झाल्याच्या आरोपाबाबत रिझर्व बँक अथवा सक्त वसुली संचालनालयाने कोणत्याही चौकशीला प्रारंभ केलेला नाही, अशी माहिती केंद्रीय वाणिज्य आणि उद्योग राज्य मंत्री सोम प्रकाश यांनी आज राज्यसभेत एका लेखी उत्तरात दिली.
M.Chopade/N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 137
केंद्रीय लोकसेवा आयोग
नागरी सेवा  परीक्षा, 2021 वेळापत्रकानुसारच म्हणजे 7, 8, 9, 15 आणि 16 जानेवारी 2022 रोजी घेतली जाणार
परीक्षा केंद्रांवर पोहोचण्यासाठी उमेदवार/परीक्षा कर्मचाऱ्यांचा सुरळीत प्रवास सुनिश्चित करण्याची केंद्रीय लोकसेवा आयोगाची राज्य सरकारांना विनंती
नवी दिल्ली, 5 जानेवारी 2022
कोविड-19 महामारीमुळे निर्माण झालेल्या परिस्थितीचा काळजीपूर्वक आढावा घेतल्यानंतर, नागरी सेवा  परीक्षा, 2021 नियोजित वेळापत्रकानुसारच म्हणजेच 7, 8, 9, 15 आणि 16 जानेवारी 2022 रोजी आयोजित करण्याचा निर्णय केंद्रीय लोकसेवा आयोगाने घेतला आहे.
आजाराचा प्रादुर्भाव रोखण्यासाठी सरकारकडून लागू निर्बंध/प्रतिबंध लक्षात घेऊन ,उमेदवार/परीक्षा कर्मचार्यांना परीक्षा केंद्रापर्यंत पोहोचण्यासाठी विशेषत: जे प्रतिबंधक / सूक्ष्म प्रतिबंधक क्षेत्रामधून येतात त्यांची प्रवासात कोणतीही गैरसोय होणार नाही ,आणि आवश्यक असल्यास, उमेदवारांचे ई-प्रवेशपत्र आणि परीक्षा कर्मचाऱ्यांची ओळखपत्रे प्रवासासाठी पास म्हणून वापरली जातील,हे सुनिश्चित करण्याची विनंती आयोगाने राज्य सरकारांना केली आहे.
उमेदवार/परीक्षा कर्मचाऱ्यांचा सुरळीत प्रवास सुनिश्चित करण्याच्या दृष्टीने, परीक्षेच्या एक दिवस आधीपासून ते परीक्षा आयोजित केल्याच्या शेवटच्या तारखेपर्यंत म्हणजेच 06.01.2022 ते 09.01.2022 आणि 14.01.2022 ते 16.01.2022 पर्यंत सार्वजनिक वाहतूक पुरेशा स्तरावर कार्यान्वित करावी अशी विनंती राज्य सरकारांना करण्यात आली आहे.
महामारीच्या काळात परीक्षा आयोजित करण्यासाठी, सर्व सक्षम जिल्हाधिकारी आणि परिक्षा केंद्र पर्यवेक्षकांना आयोगाची मार्गदर्शक तत्त्वे प्रदान करण्यात आली आहेत.उमेदवार/परीक्षा कर्मचार्यांची वैयक्तिक स्वच्छता, सामाजिक अंतर राखणे आणि उमेदवार/परीक्षा कर्मचाऱ्यांनी पूर्ण वेळ मास्क परिधान करणे, परीक्षा स्थळी सोयीच्या ठिकाणी सॅनिटायझरची व्यवस्था करणे आणि परीक्षा कर्मचाऱ्यांनी, उमेदवारांनी स्वतःचे सॅनिटायझर पारदर्शक बाटल्यांमध्ये घेऊन जावे, प्रत्येक परीक्षा केंद्राची नियमितपणे स्वच्छता करणे, खोकला, शिंका येत असलेल्या, श्वास घेण्यास त्रास होणाऱ्या, ताप येत असलेल्या उमेदवारांना बसण्यासाठी दोन अतिरिक्त परीक्षा खोल्या असाव्यात जेणेकरून ते योग्य सुरक्षा नियम इत्यादीनुसार परीक्षा देऊ शकतील.या सगळ्या गोष्टींचा प्रामुख्याने या मार्गदर्शक तत्त्वांमध्ये समावेश आहे.S.Patil/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 119
उपराष्ट्रपती कार्यालय
अकार्यक्षम सदस्यांमुळे राज्यसभेच्या कामकाजात अडथळे, उपराष्ट्रपतींनी व्यक्त केली खंत
नव्या दमाने काम सुरु करत विधेयके पटलावर घेण्याचे सदस्यांना आवाहन
नवी दिल्ली, 21 जून 2019
राज्यसभेत सातत्याने कामात अडथळे येत असल्यामुळे हे सभागृह निष्क्रीय झाल्याची भावना जनतेमध्ये निर्माण होत आहे, ही अतिशय खेदाची बाब असून, ही अकार्यक्षमता दूर करण्यासाठी सर्व सदस्यांनी प्रयत्न करावेत असे आवाहन उपराष्ट्रपती आणि राज्यसभा अध्यक्ष एम.व्यंकय्या नायडू यांनी केले आहे.
आपल्या लिखित भाषणात त्यांनी राज्यसभेच्या कामकाजाविषयी काही निरीक्षणे नमूद केली आहेत. राज्यसभेत कामकाजात वारंवार व्यत्यय आल्यामुळे अनेक महत्वाची विधेयके प्रलंबित आहेत. लोकसभेसोबतच ही विधेयकेही विसर्जित झाल्यामुळे कायदेमंडळाचे मोठे नुकसान झाले आहे, असे ते म्हणाले. कामकाजात येणाऱ्या अडथळ्यांबद्दल खंत व्यक्त करत, जनतेसमोर असे चित्र जाणे योग्य नाही, अशी भावना नायडू यांनी व्यक्त केली. कायदेमंडळाचे हे वरिष्ठ सभागृह असून, या सभागृहाने आपल्या वर्तनातून आदर्श निर्माण करायला हवा, अशी अपेक्षा त्यांनी व्यक्त केली.
संसदेच्या या सत्रात नव्या जोमाने काम करत प्रलंबित विधेयके मार्गी लावावित असे आवाहन त्यांनी सर्व सदस्यांना केले. या सभागृहात परिपक्व आणि अर्थपूर्ण चर्चा व्हावा, अशी जनतेची अपेक्षा असते, या अपेक्षांची पूर्तता सदस्य करतील, अशी आशा त्यांनी व्यक्त केली.
D.Wankhede/R.Aghor/D.Rane
(Visitor Counter : 63
सामाजिक न्याय आणि सबलीकरण मंत्रालय
थावरचंद गहलोत उद्या “सुगम्य भारत ॲप" आणि “एक्सेस- द फोटो डायजेस्ट” पुस्तिकेचे व्हर्च्युअल उदघाटन करणार
केंद्रीय सामाजिक न्याय आणि सक्षमीकरण मंत्री थावरचंद गहलोत उद्या व्हिडिओ कॉन्फरन्सद्वारे “सुगम्य भारत ॲप" आणि “एक्सेस-द फोटो डायजेस्ट” नावाच्या पुस्तिकेचे उदघाटन करणार आहेत. सामाजिक न्याय व सक्षमीकरण मंत्रालयाच्या अंतर्गत अपंग व्यक्तींच्या सशक्तीकरण विभागाने  ॲप आणि पुस्तिका विकसित केली आहे. उद्घाटन उद्या सकाळी 9.00 वाजता https://webcast.nic.in/msje/ येथे वेब-प्रसारित केले जाईल. त्यानंतर, अँड्रॉइड वापरकर्त्यांना प्ले स्टोअर वरून मोबाइल ॲप डाउनलोड करता येईल. अॅपची आयओएस आवृत्ती 15 मार्च 2021 पासून उपलब्ध असेल.
सुगम्य भारत ॲप-एक क्राऊड सोर्सिंग मोबाईल ऍप्लिकेशन आहे जे सुगम्य भारत मोहिमेचे 3 स्तंभ म्हणजेच पर्यावरण, वाहतूक आणि आयसीटी परिसंस्था यात सुगम्यता आणि संवेदनशीलता वाढवते. अॅपमध्ये पाच मुख्य वैशिष्ट्ये उपलब्ध आहेत, त्यातील 4 सुगम्य प्रवेश संबंधित आहेत, तर पाचवे एक खास वैशिष्ट्य आहे जे केवळ दिव्यांगजनांसाठी कोविडशी संबंधित समस्यांसाठी आहे.
दिव्यांग सशक्तीकरण विभागाने “एक्सेस - द फोटो डायजेस्ट” नावाची एक पुस्तिका देखील तयार केली आहे ज्यामध्ये विविध राज्ये आणि केंद्रशासित प्रदेशांमधील छायाचित्रांचा संग्रह आहे. सुगम्यतेशी संबंधित 10 मूलभूत वैशिष्ट्ये आणि त्याच्याशी संबंधित चांगल्या-वाईट पद्धतींबद्दल संवेदनशील बनवण्याचे एक साधन आणि मार्गदर्शक म्हणून ही पुस्तिका तयार केली आहे.
M.Chopade/S.Kane/P.Kor
पंतप्रधान कार्यालय
वुहान बचाव कार्याची पंतप्रधानांकडून प्रशंसा
नवी दिल्ली, 13 फेब्रुवारी 2020
चीनमधील वुहान येथे अडकलेल्या भारतीयांची सुखरूप सुटका करण्याच्या अभियानात सहभागी झालेले एअर इंडिया आणि आरोग्य मंत्रालयाच्या अधिकाऱ्यांची योगदानाची पंतप्रधान नरेंद्र मोदी यांनी प्रशंसा केली आहे. या अभियानात सहभागी झालेल्या सदस्यांना पंतप्रधानांनी एक प्रशंसापत्र जारी केले आहे. नागरी उड्डाण राज्यमंत्री हे प्रशंसा पत्र या अधिकाऱ्यांच्या हाती सुपूर्द करतील.
कोरोना विषाणू संसर्गाचे केंद्र असलेल्या वुहान शहरातून एअर इंडियाने आपतकालीन बचावकार्य हाती घेतले होते. वुहान येथील गंभीर परिस्थितीतही एअर इंडियाने दोन बी-747 विमानांमधून एअर इंडिया आणि आरोग्य मंत्रालयाची पथके 31 जानेवारी 2020 रोजी पाठवली होती.
B.Gokhale/S.Kane/P.Kor
(Visitor Counter : 88
रेल्वे मंत्रालय
भारतीय रेल्वेद्वारे सिमेन्स इंडिया कंपनीला 9000 एचपी इलेक्ट्रिक मालवाहू लोकोमोटीव्ह  तयार करण्याचे कंत्राट
पंतप्रधान नरेंद्र मोदी यांनी 20 एप्रिल 2022 ला दाहोद इथल्या भारतीय रेल्वेच्या कारखान्याची पायाभरणी केली होती
या निर्णयामुळे ‘मेक इन इंडिया’ आणि ‘मेक फॉर द वर्ल्ड’ या दोन्ही अभियांनांच्या पूर्ततेसाठी एक मोठी झेप घेतली जाईल
भारतीय रेल्वेनं सिमेन्स इंडियाला, 9000 एचपी इलेक्ट्रिक मालवाहू लोकोमोटीव्ह म्हणजे इंजिन तयार करण्यासाठीचे कंत्राट दिले आहे. दाहोदच्या रेल्वेच्या कारखान्यात 1200 उच्च अश्वशक्तिची  ही इलेक्ट्रिक रेल्वे इंजिन पुढच्या 11 वर्षांसाठी तयार केले जातील.
या अंतर्गत 1200 लोकोमोटिव्हचे उत्पादन आणि पुढची 35 वर्षे या लोकोमोटिव्हची देखभाल केली जाणार आहे. कर आणि किमतीतील फरक वगळता या कंत्राटाचे अंदाजे मूल्य 26000 कोटी  इतके आहे.
ह्या कंत्राटाचे पत्र जारी झाल्यानंतर 30 दिवसांत, सिमेन्स इंडिया सोबत, एका करारावर स्वाक्षऱ्या केल्या जातील. येत्या दोन वर्षात, नमूना इंजिन तयार करून दिले जातील. तसेच, या लोकोमोटीव्हचे उत्पादन करण्यासाठी, दोन वर्षात दाहोदचा कारखाना पूर्णपणे तयार केला जाईल. त्यासाठी, तंत्रज्ञान भागीदार म्हणून निवड करण्यात आलेली सिमेन्स कंपनी, दाहोद इथे, ही इंजिने तयार करेल आणि विशाखापट्टणम, रायपूर, खरगपूर आणि पुणे या चार ठिकाणी असलेल्या देखभाल आणि दुरुस्ती डेपो मध्ये पुढची 35 वर्षे त्यांची देखभाल करण्याचे कामही हीच कंपनी करेल, त्यासाठी रेल्वेचे मनुष्यबळ वापरले जाईल.
या उत्पादनाचे संपूर्ण स्वदेशीकरण सुनिश्चित झाल्यावर इथल्या सहाय्यक/पूरक उत्पादन युनिट्सचा विकास होईल आणि तो खऱ्या अर्थाने ‘मेक इन इंडिया’ चा उपक्रम ठरेल. या प्रकल्पामुळे दाहोद क्षेत्राचा विकास होऊन रोजगार निर्मिती होईल.
हे उच्च अश्वशक्तिचे इंजिन्स  भारतीय रेल्वेवरील मालवाहतुकीसाठी भविष्यातील कार्यशक्ती ठरतील. हे इंजिन प्रामुख्याने 4500 टन कंटेनर मालवाहू गाड्या 75 किमी प्रतितास या 200 ग्रेडियंटमध्ये एक मध्ये दुहेरी स्टॅक कॉन्फिगरेशनमध्ये नेण्यासाठी वापरण्यासाठी उपयुक्त ठरतील. या इंजिनामुळे अशा मालवाहू गाड्यांची सरासरी गती, विद्यमान 20-25 किमी प्रतितासांपासून सुमारे 50-60 किमी प्रतितास पर्यंत वाढणे अपेक्षित आहे.
मालवाहू रेल्वेच्या कार्यान्वयानात झालेली ही लक्षणीय सुधारणा, उत्पादकता आणि रेल्वेलाइन क्षमता देखील वाढवेल. अत्याधुनिक IGBT आधारित प्रोपल्शन तंत्रज्ञानाने सुसज्ज असलेले हे इंजिन पुनर्जीवन ब्रेकिंग तंत्रज्ञानामुळे ऊर्जावापरात बचत करणारेही ठरतील.
अर्थ मंत्रालय
नवीन मुख्य महालेखापाल नियुक्त
मुंबई, 10 एप्रिल 2018
एस. के. जयपुरीयार यांनी 2 एप्रिल 2018 रोजी मुख्य महालेखापाल -III, महाराष्ट्र, मुंबई पदाचा कार्यभार स्विकारला.
एस.के. जयपुरीयार हे 1992 च्या आयएएएस तुकडीचे अधिकारी आहेत. यापूर्वी ते नवी दिल्ली येथे प्रसारभारतीमध्ये अतिरिक्त महासंचालक  पदावर कार्यरत होते.
NS/SM/PK
(Visitor Counter : 102
पंतप्रधान कार्यालय
छत्तीसगडमधील बिलासपूर, रायपूर, संबलपूर, नागपूर आणि वॉलटेअर विभागातील रेल्वेच्या 100% विद्युतीकरणाच्या कामाची पंतप्रधानांनी केली प्रशंसा
नवी दिल्ली, 25 मार्च 2023
पंतप्रधान नरेंद्र मोदी यांनी छत्तीसगड राज्यातील बिलासपूर विभाग, रायपूर विभाग, संबलपूर विभाग, नागपूर विभाग आणि वॉलटेअर विभागातील रेल्वेच्या 100% विद्युतीकरणाच्या कामाची पंतप्रधानांनी प्रशंसा केली आहे.
केंद्रीय रेल्वे मंत्री श्री अश्विनी वैष्णव यांच्या ट्विटला प्रतिसाद देताना पंतप्रधानांनी ट्विट केले;
“रेल्वे क्षेत्र आगेकूच करतआहे! छत्तीसगडसाठी सुखद बातमी.M.Iyengar/S.Patgaonkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
पंतप्रधानांनी जालियानवाला बाग हत्याकांडातील शहिदांना वाहिली श्रद्धांजली
नवी दिल्ली, 13 एप्रिल, 2020
पंतप्रधान नरेंद्र मोदी यांनी जालियानवाला बाग हत्याकांडातील शहिदांना श्रद्धांजली वाहिली.
“आजच्याच दिवशी जालियानवाला बागेत निर्दयपणे मारलेल्या हुतात्म्यांना मी नमन करतो. त्यांचे धैर्य आणि त्याग आपण कधीच विसरणार नाही. त्यांचे शौर्य येणारी अनेक वर्षे भारतीयांना प्रेरणा देत राहील”, असे पंतप्रधानांनी आपल्या संदेशात म्हंटले आहे.
B.Gokhale/S.Mhatre/D.Rane
(
कोळसा मंत्रालय
कोकिंग कोल उत्पादनात भरीव वाढ करण्यासाठी कोळसा मंत्रालयाची कृती योजना
मे 2022 पर्यंत 8.3 दशलक्ष टन कोकिंग कोळशाचे उत्पादन
2030 पर्यंत 140 दशलक्ष टन उत्पादनाचे उद्दिष्ट
आर्थिक वर्ष 2023 मध्ये कोल इंडिया पोलाद क्षेत्राला 3.45 दशलक्ष टन स्वच्छ कोकिंग कोलचा पुरवठा करणार
आणखी 9 वॉशरीज कार्यान्वित करण्याची योजना
भारताने आर्थिक वर्ष 2021-22 मध्ये 51.7 दशलक्ष टन  कच्च्या कोकिंग कोळशाचे उत्पादन केले आहे, जे आर्थिक वर्ष 2020 - 21 मधे झालेल्या 44.8 दशलक्ष टनाच्या  तुलनेत 15% अधिक आहे. मे 2022 पर्यंतच्या आकडेवारीनुसार, चालू आर्थिक वर्षात देशांतर्गत कच्च्या कोकिंग कोळशाच्या उत्पादनात वाढ नोंदविण्यात आली असून 8.3 दशलक्ष टन इतके उत्पादन झाले आहे, जे मागील वर्षाच्या याच कालावधीत झालेल्या 6.9 दशलक्ष टन उत्पादनाच्या तुलनेत 20 % अधिक आहे.
सध्या, देशांतर्गत कच्चा कोकिंग कोळसा स्वच्छ करण्याची क्षमता सुमारे 23 दशलक्ष टन प्रतिवर्ष आहे, ज्यात खाजगी क्षेत्रातील 9.26 दशलक्ष टन कोळशाचा समावेश आहे. कोल इंडिया लिमिटेड  30 दशलक्ष टन प्रती वर्ष  क्षमतेच्या आणखी 9 नवीन वॉशरीजची स्थापना करून त्या कार्यान्वित करण्याची योजना आखत आहे. नवीन वॉशरीजच्या स्थापनेमुळे कोल इंडिया लिमिटेड सुमारे 15 दशलक्ष टन स्वच्छ कोकिंग कोळसा पोलाद क्षेत्राला पुरवू शकेल, असा अंदाज वर्तवला जात आहे. यामुळे कोकिंग कोळशाच्या आयातीमध्ये घट होईल. देशांतर्गत कोकिंग कोळशाची झपाट्याने वाढणारी मागणी पूर्ण करण्यासाठी आणखी वॉशरीज उभारण्याची आवश्यकता आहे. आर्थिक वर्ष 2022 मध्ये, कोल इंडिया लिमिटेडने पोलाद क्षेत्राला 1.7 दशलक्ष टन स्वच्छ कोकिंग कोळशाचा पुरवठा केला असून आर्थिक वर्ष 2023 मध्ये 3.45 दशलक्ष टन पुरवठ्याचे लक्ष्य निर्धारित केले आहे.
कच्च्या कोकिंग कोळशाच्या उत्पादनात आणखी भर घालण्यासाठी, कोळसा मंत्रालयाने गेल्या दोन वर्षांत 22.5 दशलक्ष टन पिक रेट कॅपेसिटीच्या  10 कोकिंग कोल पट्ट्याचा खाजगी क्षेत्रात लिलाव केला आहे. 2025 पर्यंत यापैकी बहुतांश पट्ट्यामध्ये उत्पादन सुरू होईल अशी अपेक्षा आहे. मंत्रालयाने 4 नवे कोकिंग कोळसा पट्टे शोधले असून केंद्रीय खाण नियोजन आणि आराखडा संस्था  पुढील दोन महिन्यांत 4 ते 6 नवीन कोकिंग कोल पट्ट्यासाठीचा शासन आदेश जारी करेल. देशांतर्गत कच्च्या कोकिंग कोळशाचा पुरवठा वाढवण्यासाठी हे पट्टे लिलावाच्या पुढील फेऱ्यांमध्ये खाजगी क्षेत्राला दिले जाऊ शकतात.
कोल इंडिया लिमिटेडने सध्या अस्तित्वात असलेल्या खाणींमधून कच्च्या कोकिंग कोळशाचे उत्पादन 26 दशलक्ष टनापर्यंत वाढवण्याची योजना आखली आहे आणि आर्थिक वर्ष 2025 पर्यंत सुमारे 20 दशलक्ष टन पिक रेट कॅपॅसिटी उत्पादन क्षमतेच्या 9 नवीन खाणी शोधल्या आहेत. तसेच, एकूण 20 बंद केलेल्या खाणींपैकी कोल इंडिया लिमिटेडने सुमारे 2 दशलक्ष टन पिक रेट कॅपॅसिटी अपेक्षित असलेल्या 6 बंद केलेल्या कोकिंग कोळशाच्या खाणी खाजगी क्षेत्राला महसूल वाटणीच्या नाविन्यपूर्ण आदर्शावर देऊ केल्या आहेत.
पंतप्रधानांच्या ‘आत्मनिर्भर भारत’ उपक्रमांतर्गत कोळसा मंत्रालयाने घेतलेल्या या परिवर्तनात्मक उपायांमुळे, देशांतर्गत कच्च्या कोकिंग कोळशाचे उत्पादन 2030 पर्यंत 140 दशलक्ष टनापर्यंत पोहोचण्याची शक्यता आहे.
राष्ट्रपती कार्यालय
भारतीय नौदल साहित्य व्यवस्थापन सेवेचे अधिकारी, केंद्रीय अभियांत्रिकी सेवा  चे सहाय्यक कार्यकारी अभियंते आणि भारतीय टपाल आणि दूरसंचार खात्याचे अधिकारी प्रशिक्षणार्थी आणि वित्तीय सेवेतील अधिकारी यांनी राष्ट्रपती द्रौपदी मुर्मू यांची घेतली भेट
नवी दिल्ली, 6 फेब्रुवारी 2023
भारतीय नौदल साहित्य व्यवस्थापन सेवेचे अधिकारी, केंद्रीय अभियांत्रिकी सेवा  चे सहाय्यक कार्यकारी अभियंते आणि भारतीय टपाल आणि दूरसंचार खात्याचे अधिकारी प्रशिक्षणार्थी आणि वित्तीय सेवेतील अधिकारी यांनी आज  राष्ट्रपती भवन येथे राष्ट्रपती द्रौपदी मुर्मू यांची भेट घेतली.
जलदगतीने आर्थिक विकास साध्य करण्यासाठी डिजिटल संपर्क वाढवण्यात दूरसंचार क्षेत्राची भूमिका महत्वपूर्ण आहे, असे राष्ट्रपती भारतीय टपाल आणि दूरसंचार खात्याचे अधिकारी प्रशिक्षणार्थी आणि वित्तीय सेवेतील अधिकाऱ्यांना संबोधित करताना म्हणाल्या. डिजिटल इंडिया अभियानामुळे केंद्र सरकारला, जनतेच्या हिताच्या अनेक सेवा अधिक परीणामककारक रीत्या आणि पारदर्शक पद्धतीने वितरीत करणे शक्य झाले आहे, असे राष्ट्रपती म्हणाल्या. मात्र ग्रामीण भागासह दुर्गम भागातील अद्याप संपर्क नसलेल्या जनतेला यासर्वांशी जोडण्यासाठी आपण प्रयत्नशील राहिले पाहिजे, असे आवाहन त्यांनी केले.
भारतीय नौदल आपल्या तटवर्ती भागांचे जलवाहतुकीतील व्यापार मार्गांचे रक्षण अत्यंत यशस्वीपणे करत असून संकटाच्या काळात सहाय्य करते असे राष्ट्रपती भारतीय नौदल साहित्य व्यवस्थापन सेवेच्या अधिकाऱ्यांना संबोधित करताना म्हणाल्या. भारतीय नौदल साहित्य व्यवस्थापन सेवेचा भाग असल्याने या अधिकाऱ्यांवर नौदलाची जहाजे, पाणबुड्या आणि विमाने यांना आवश्यक साहित्य सामुग्री पोहोचवण्याची अत्यंत महत्वाची जबाबदारी आहे, असे त्या म्हणाल्या.
राष्ट्राचा विकास आणि आर्थिक वृद्धीकरता संपर्क यंत्रणा आणि रस्त्यांच्या संदर्भातील पायाभूत सेवा सुविधा महत्वाची आहें असे राष्ट्रपतींनी केंद्रीय अभियांत्रिकी सेवा  च्या अधिकाऱ्यांना संबोधित करताना सांगितले.
अलीकडच्या काही वर्षांमध्ये केंद्र सरकारने नवीन महामार्गांची उभारणी आणि अस्तित्वात असलेल्या मार्गांचे नूतनीकरण करण्यासाठी अनेक उपक्रम हाती घेतले आहेत. त्यायोगे माल वाहतुकीला गती मिळेल आणि संपर्काचे उत्तम जाळे तयार होऊन रोजगार निमितीला देखील चालना मिळेल, असा विश्वास त्यांनी व्यक्त केला. आपण हाती घेतलेले पायाभूत प्रकल्प ऊर्जा कार्यक्षम, पर्यावरणपूरक आणि शाश्वत आहेत याची खात्री करणे ही केंद्रीय अभियांत्रिकी सेवांच्या अधिकाऱ्यांची जबाबदारी आहे, असे त्या म्हणाल्या. रस्ते अपघात कमी करण्यासाठी सर्वोत्तम अभियांत्रिकी आणि तांत्रिक उपाय शोधून त्यांची अंमलबजावणी करण्याचे आवाहन राष्ट्रपतींनी केले.
राष्ट्रपतींचे भाषण पाहण्यासाठी कृपया येथे क्लिक कराS.Bedekar/B.Sontakke/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 161
पोलाद मंत्रालय
मँगनीज ओर इंडिया लिमिटेडने वित्तीय वर्ष 2022-23 च्या चौथ्या तिमाहीत मँगनीज धातूचे 4.02 लाख टन इतके विक्रमी उत्पादन नोंदवले; गेल्या वर्षी याच कालावधीत झालेल्या उत्पादनापेक्षा 7 टक्के वाढीची नोंद
कंपनी सुरू झाल्यापासून वित्तीय वर्ष 23 मध्ये झालेले हे दुसऱ्या क्रमांकाचे विक्रमी उत्पादन आहे
नवी दिल्ली, 29 मे 2023
मँगनीज ओर इंडिया लिमिटेड म्हणजे मॉईलच्या संचालक मंडळाने 31 मार्च 2023 रोजी संपलेल्या चौथ्या तिमाही तसेच आर्थिक वर्षातले वित्तीय परिणाम मंजूर केले आहेत. वित्तीय वर्ष 2022-23मध्ये एमओआयएलने 4.02 लाख टन इतके मँगनीज उत्पादन नोंदवले असून ही वाढ गेल्या वर्षी याच कालावधीतील उत्पादनापेक्षा 7 टक्क्यांनी जास्त आहे. य़ाच तिमाहीत विक्रीही 3.91 लाख टनापर्यंत वाढली असून याच कालावधीतील गेल्या वर्षी झालेल्या विक्रीपेक्षा ही वाढ 3 टक्के आहे. इलेक्ट्रोलाईट मँगनीज डाय़ऑक्साईड  चा विक्रीमहसूलही वार्षिक आधारावर 48 टक्के वाढला आहे.
कंपनी सुरू झाल्यापासून कंपनीने वित्तीय वर्ष 23 साठी, दुसऱ्या क्रमांकाचे सर्वोच्च उत्पादन नोंदवले आहे. वर्षभरात मँगनीजची विक्री 11.78 लाख टन इतकी झाली असून बाजारपेठीय स्थितीअनुसार वित्तीय वर्ष 22 पेक्षा किंचित कमी विक्री झाली आहे. इएमडीच्या विक्रीची उलाढाल वित्तीय वर्ष 23 मध्ये नव्या उंचीवर पोहचली असून गेल्या वर्षी याच कालावधीपेक्षा 100 टक्के वाढ नोंदवली आहे.
वित्तीय वर्ष 2023 मध्ये कंपनीने विक्रमी भांडवली खर्च 245 कोटी रूपयांचा इतका विक्रमी नोंदवला असून वर्षभरातील निव्वळ नफ्याइतकाच  तो जवळपास आहे.
याप्रसंगी, एमओआयएलचे अध्यक्ष आणि कार्यकारी संचालक अजितकुमार सक्सेना यांनी कंपनी उच्च वाढ साध्य करण्यासाठी वचनबद्ध असून वित्तीय वर्ष 24 मध्ये कंपनी दुहेरी अंकातील उत्पादन वाढ साध्य करेल, असा विश्वास त्यांनी व्यक्त केला.
एमओआयएलविषयीः एमओआयएल ही मिनीरत्न वर्ग 1 मधील अनुसूची अ मधील कंपनी केंद्रीय सार्वजनिक उद्योग असून भारत सरकारच्या पोलाद मंत्रालयाच्या नियंत्रणाखाली आहे. एमओआयएल ही देशातील मँगनीज धातू उत्पादन करणारी सर्वात मोठी कंपनी असून बाजारपेठेतील तिचा हिस्सा 45 टक्के आहे. महाराष्ट्र आणि मध्य प्रदेश या राज्यांत कंपनी 11 खाणींतून उत्पादन काढत आहे.N.Chitale/U.Kulkarni/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 59
पंतप्रधान कार्यालय
पंतप्रधानांनी पुष्कर येथे केली पूजा
नवी दिल्ली, 31 मे 2023
पंतप्रधान नरेंद्र मोदी यांनी आज पुष्कर मंदिरात पूजा केली आणि नागरिकांच्या कल्याणासाठी प्रार्थना केली.
पंतप्रधानांनी ट्विट केले:
"पुष्करमध्ये भगवान ब्रम्हाजींच्या मंदिरात पुजा आणि दिव्य दर्शनाचे भाग्य प्राप्त झाले. देशवासियांचे उत्तम आरोग्य , समृद्धी आणि कल्याणासाठी प्रार्थना केली."N.Chitale/S.Mukhedkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(